
Baszk nyelv 


A Wikipédiából, a szabad enciklopédiából 


A baszk nyelv (saját néven euskara, illetve a különböző dialektusokban euskera} 2 ^ 
eskuara,^ üskara) a spanyol-francia határ nyugati végében - a nyugati 
Pireneusokban fekvő spanyolországi autonóm Baszkföldön és Franciaország 
délnyugati sarkában - beszélt, ismeretlen eredetű toldalékoló nyelv. Az egybehangzó 
tárgyi kutatások túlnyomó része szerint egyetlen jelenleg élő nyelvvel sem áll 
rokonságbanJSlfü-lfS] fgy az e gész kontinens egyedüli izolált nyelve, míg Európa 
valamennyi más nyelve besorolható az indoeurópai, az uráli, az altaji, vagy az 
afroázsiai nyelvcsalád valamelyikébe. 

A világon összesen körülbelül 800 000-en beszélnek baszkul. Baszkföldön (Euskal 
Herria), a spanyol-francia határvidék Atlanti-parti részén körülbelül 700 ezren,® 
ebből 500 ezren Spanyolországban, a többiek FranciaországbanJ 7 ! A világon máshol 
- mindenekelőtt Európában és Amerikában - is jelentős, megközelítőleg százezres 
kisebbség beszéli. A nép és a nyelv elnevezése® a latin Vasco, Vascones > spanyol 
vasco® szóból származik, minden bizonnyal a francia basque közvetítésével.! 10 ! A 
népnév etimológiailag valószínűleg az eusk- szótővel áll összefüggésben. A baszkok 
önelnevezése euskaldunak, azaz „baszkul beszélők”, amely a nyelv nevéből (euskara) 
származik.^ 7 ! 

Bevezetés 


A baszk nyelvben az a különleges, hogy Nyugat-Európa egyetlen nem indoeurópai nyelve, és az egész kontinens egyedüli izolált 
nyelve. A Pireneusok vidékén már évezredek óta helytáll és megtartja egyediségét különböző indoeurópai nyelvekkel, mint például 
a keltával, a latinnal és az újlatin nyelvekkel szemben. Bizonyára nem hiba azt feltételezni, hogy a baszk nyelv az utolsó 
képviselője egy óeurópai nyelvrétegnek, mely Európában nagyon elterjedt volt az indoeurópai nyelvek elterjedése előtt. 
Mindenesetre a modern baszk nyelv antik elődje, az óbaszk vagy vaszkón aligha tekinthető egy óeurópai közös nyelv - amely 
állítólag az indoeuropaizálás előtt az egész Dél-, Nyugat- és Közép-Európában elterjedt volt - egyik változatának, szemben egy 
manapság népszerű felfogással.'!^?—Bizonyosan voltak ezen a hatalmas területen különböző előindoeurópai nyelvek, melyek 
részben rokonságban voltak a mai baszk nyelv előfutárával. Azonban már az ibér és délluzitán nyelvek mutatják, hogy magán az 
Ibériai-félszigeten belül más előindoeurópai nyelvek is voltak, amik nyilvánvalóan semmilyen rokonságot nem mutatnak a 
baszkkal. 

A nyelv egyik korai formájának az aquitániai számíthat, amely mindössze 500 személy- és istennéven keresztül maradt fenn, 
amiket latin sírfeliratok és avató- vagy szentelő kövek (például adott istenségnek, szentnek ajánlott templom vagy építmény) 
feliratai örökítettek meg. Mind a nevek, mind a kevés azonosítható morfológiai alak rokonságot mutatnak a mai baszk nyelvvel 
(például az aquitániai nesca „vízi nimfa”, a baszk neska „leány”; az aquitaniai cison „ember, férfi”, a baszk gizon „ember, férfi”; az 
-en(n) aquitániai és baszk szóvégződés a birtokos eset jelölésére).' 2 " 9 ' 

Etnolingvisztikai adatok 


Beszélőinek száma, nyelvi státusza 

A baszknak ma körülbelül 600 ezer beszélője él, mindenekelőtt északkelet-Spanyolországban és délnyugat-Franciaországban. 
Baszkföldön kívülről nincsenek megbízható adatok, de Európa többi területén és Amerikában nagyjából 100 ezren vannak azok, 
akik vagy beszélik, de legalábbis értik a nyelvet. így az összes beszélő (beleértve az emigrációban élőket) száma 700 ezer fő körül 
mozog' 11 ' (az Encyclopaedia Britannica 1998-as kiadásában nagyobb számokat közöl, az Ethnologue 1991-es számlálásokon 
alapuló statisztikája pedig mindösszesen 650 000 beszélőről számol be. Az 1994-es népszámlálás körülbelül 618 ezer baszk 
anyanyelvűt említ. Az EUSTAT - az Európai Unió statisztikai évkönyve - az 1999-es évben 690 000-re teszi a nyelv spanyol 
földön élő beszélőinek számát, ami a francia területeket illeti, az Instituto Cultural Vasco 56 ezer (15 év feletti) főt számlált össze 
1997-ben.) 

Majdnem minden baszkul beszélő ember kétnyelvű, beszéli a mindenkori állam hivatalos nyelvét is. A spanyol Baszkföldön 
(Guipúzcoa, Bizkaia és Alava, valamint Navarra tartományokban) a baszk nyelv 1978 óta hivatalos regionális nyelvnek számít. A 
francia nyelvpolitika nem ismeri el területén a kisebbségi nyelvek létét, s így aztán ezek a baszk, breton, katalán, okcitán, korzikai, 
elzászi nyelvek semmiféle hivatalos státusszal nem rendelkeznek,' 11 ' ezért hivatalos statisztikai felmérések sem léteznek. Egyes 
baszk egyesületek szerint jóval többen - akár kétmillióan is - beszélik a nyelvet, de ezekben az esetekben nem tesznek különbséget 
az aktív és passzív felhasználók (olyan személyek, akik bár bizonyos mértékig megértik a baszkot, de nem beszélik megfelelő 
szinten) között. Ma Spanyolországban körülbelül 4,5 millió ember visel baszk családnevet. 


Földrajzi elterjedés 





A nyelvterület ma egy ötven kilométer széles parti sávot foglal magába a spanyolországi Bilbaótól a franciaországi Bayonne-ig, 
mérete megközelítőleg 10 000 km 2 . Spanyolország közigazgatási beosztása szerint ez a földrajzi egység País Vasco (baszkul: 
Euskal Autonómia Erkidegoa), Baszkföld autonóm közösség három tartománya, Vizcaya (baszkul: Bizkaia), Guipúzcoa (baszkul: 
Gipuzkoa ) és Álava (baszkul: Araba ), illetve az autonóm közösség (spanyolul: comunidad autónoma) és tartomány (spanyolul: 
provincia) közigazgatási szintet egyszerre jelentő Felső-Navarra (baszkul: Nafarroa Garaia ) területére, valamint Franciaországban 
Pyrénées-Atlantiques megye (franciául: département) nyugati részén az egykori Labourd (baszkul: Lapurdi), Basse-Navarre 
(baszkul: Nafarroa Behereá) és Soule (baszkul: Zuberoá) tartományok területére esik. A baszkok a két ország területére eső hét 
tartományt nyelvi, történelmi és kulturális egységnek tekintik, és együttesen Euskal Herria („Baszk Flaza, Baszkföld”) névvel 
illetik, megkülönböztetve az Euskadi elnevezéstől, amelyet a fent említett spanyolországi autonóm közösségre vonatkoztatnak. 
Baszkföldön kívül számottevő kisebbség beszéli a nyelvet Madridban, Európa egyéb területein, az Amerikai Egyesült Államokban, 
Latin-Amerika országaiban, Ausztráliában és a Fülöp-szigeteken. 

beszélőinek 

Dialektusok és az egységes nyelv (euskara batua) 


A nyelvtudomány a baszk nyelv hét fő dialektusát® 
különbözteti meg: 

■ Spanyolországban: bizkaiai, guipúzcoai, álavai (mára 
kihalt) és navarrai ; 

■ Franciaországban: lapurdi, alsó-navarrai és souletin. 

Ezeket a dialektusokat még legalább 25 aldialektusra lehet 
felosztani. A dialektusok földrajzilag a néhai provinciák szerint 
tagolódnak. A köztük lévő különbségek nem nagyok, a 
szomszédos változatok kölcsönösen megérthetőek. A 
dialektusok között, a Bizkaiaban beszélt (nyugati) változat 
(főleg eltérő igealakjaival) különbözik leginkább a többitőlJ 12 ^ 
A nyelvjárások három külön nyelvre (spanyolországi baszk, 
navarro-labourdin és souletin) való felosztása az utóbbi 
lényeges eltéréseinek dacára sem felel meg a tudományos 
irodalom által elfogadottnak. 



A baszk nyelv dialektusai és földrajzi elhelyezkedésük 


A központi guipúzcoai nyelvjárás és a korábbi egységesítési kísérletek alapján hozta létre és szabályozza 1968 óta a Baszk 
Akadémia Koldo Mitxelena (Luis Michelena) vezetésével a baszk sztenderd nyelvváltozatát, az euskara batuá t (egyesített baszk). 
Az autonóm területeken ma ezt oktatják kisgyermekkortól az egyetemig.1980 óta az összes baszk publikációnak (körülbelül 
5000 db) több mint 80%-a ebben a nyelvváltozatban jelent meg, az euskara batua lassan elkezdett beszélt irodalmi nyelvvé válni. 

A baszk nyelv története 


Fejlődése időszámításunk kezdete óta 




























A baszk nyelvet időszámításunk kezdetekor bizonyítottan a Pireneusoktól 
északra és délre, valamint Észak-Spanyolország nagy részén beszélték.t 5 ! A 
római uralom után a nyelvterület tovább növekedett délnyugat felé, egészen a 
Riója Alta tartományig. A keleti baszk nyelvjárásokat a feltörekvő újlatin 
nyelvek korán kiszorították. A középkorban a vidéki, íratlan baszk nyelv csak 
nehezen tudott érvényesülni az újabb keletű újlatin írott és kultúrnyelvekkel 
(pl. aragóniai és okcitán) szemben. A 10. századtól kezdve a baszkot délen 
kiszorította a folyamatosan teret hódító s panyol nyelv , ma azonban mégis 
nagyjából ugyanazzal a földrajzi elterjedéssel bír, mint a 16. században, 
jóllehet az utóbbi két évszázadban az ipari területek magvában és a baszkföld 
peremén is keményen kellett küzdenie a továbbéléséért, amit a 
szociolingvisztikai felmérések jól mutatnak.^ 12 ] 


írásos emlékek 


Sokáig a legrégibb baszk nyelvemléknek azokat a 10. századból származó 
mondattöredékeket tartották, amelyek a Glosas Emilianensesként ismert 
szövegben fordulnak előJ 12 ] 2006 júniusában, az Iruna-Veleia régészeti 
lelőhely vezető régésze, Eliseo Gil azt állította, hogy egy 270 vésett sort 
tartalmazó, 3. századból való epigráf készletet találtak baszk írással.t 13 ] Néhány szó és szószerkezet figyelemre méltó módon igen 
egyszerű volt a modern baszk nyelvhez viszonyítva, és így a leleteket a baszk nyelv legkorábbi írásos bizonyítékaként ünnepelték. 
Miután egy független vizsgálóbizottság 2008-ban megállapította, hogy az állítólagos bizonyíték hamis, valamennyi lelet 
valódiságát erősen megkérdőjelezték. Széles körben felmerült a régészeti csalás gyanújaJ 14 ^ 15 ^ 16 ^ Gil azonban ragaszkodott 
állításaihoz, de közvetlenül nem utasította el a független vizsgálók következtetéseit semJ 17 ! 2009-ben bíróság elé állították emiatt. 
Az egyik legkirívóbb hiba a bizonyítandó csalásban, hogy ellentmond a Krisztus feltámadásáról vallott keresztény tanoknak, mert 
egy leleten, mely Krisztus megfeszítését ábrázolja a kereszten, a R.I.R véset szerepel („Requiescat in pace” rövidítése = 
Nyugodjék békében).f 13 ^ 

Latin vésett írások, többnyire a mai dél-francia területeken, megőriztek néhány egyértelműen baszk személy- vagy istennevet 
(leherenno deo, 'az első isten'). 1000-től kezdve baszk tulajdonnevek, de ugyanígy kifejezési formák és rövid mondatok is 
megmaradtak. Az első baszk nyelvű könyvet 1545-ben nyomtatták (Linguae Vasconum Primitiae)^ 18 ^ Ezt Jean (d’) Etxepare 
(Echepare) alsó-navarrai plébános írta, és egy sor népies költeményt tartalmaz. Ez a könyv a kezdete egy folyamatos, de különösen 
gazdagnak nem mondható irodalmi emlékanyagnak, melyben főként vallásos témák szerepelnek. A „baszk újraébredés” vagy 
„reneszánsz mozgalom” (Euskal pizkundea, 1887-1936) vállalkozott az első konkrét lépésekre az egységes írott nyelv irányában, a 
központi guipúzcoai nyelvjárásra alapozva. 



E3 SSSKé.,^ Et! 'il’atKíok E3 aüsr 

| | krtu |-1 türtkum 


Az Ibériai-félsziget latin dokumentumokból ismert 
népei és nyelvei i. e. 200 körül 


Polgárháború és a Franco-korszak 

A baszk az 1935-1936-os span yol polgárháború alatt rövid ideig regionálisan hivatalos nyelvként funkcionált Baszkföld spanyol 
területein. A nem sokkal később kezdődő Franco-korszakban (1939-1975) a baszk használatát az összes nyilvános területen 
betiltották, ami azokban az években a beszélők számának jelentős csökkenéséhez vezetett. A megszorításokon először 1965-ben 
lazítottak, ezáltal létrejöhettek baszk oktatási nyelvű iskolák (ikastolak), és felnőtteknek is szervezhettek nyelvkurzusokat. Ezen 
intézetek hamarosan a teljes Baszkföldön elterjedtek, ezzel is sürgetve egy egységes, írott baszk nyelv megteremtését. Ez vezetett 
végül oda, hogy ma már a spanyol autonóm területeken az óvodától az egyetemig minden szinten oktatjákJ 12 ^ 


Egységesítés, regionális hivatalos nyelv 

Az euskara batua meghonosítását döntően elősegítette, hogy Koldo Mitxelena (másként Luis Michelena) 1968-ban elkezdte a 
helyesírás alapjainak lefektetését, ám a folyamat máig sem záródott le teljesen. Spanyolország 1975 óta tartó demokratizálása és 
különösen az ennek keretében megalkotott 1978-as alkotmány - mely a baszknak Bizkaia, Guipúzcoa, Alava provinciákban 
valamint Navarra provincia egyes részein a spanyol mellett hivatalos státuszt biztosít - a helyi tévé, rádió és a sajtó is használja, 
ami kedvező feltételeket teremt a nyelv stabilizálásának és további spanyolországi fejlődésének. A baszkok erős etnikai és nyelvi 
tudata, tudatos nyelvpolitikai lépéseik^ 12 ! biztosan lényegesen hozzá fognak járulni rendkívüli nyelvüknek hosszú távú 
fennmaradásához, bár kevesebb mint egymillióan beszélik. 

A baszk kapcsolatai más nyelvekkel 


A baszk rokonságának bizonyítása más nyelvekkel már csak a következő okokból is nehéz: 




























■ Jelentősebb írott dokumentumok csak a 15., illetve 16. századtól 
állnak rendelkezésre,^ így a nyelv régebbi változatai csak 
nehezen rekonstruálhatók. Mindenesetre itt segítségre lehet a régi 
baszk helységnévtan (toponímia). 

■ Más óibér nyelvek csak hézagosán ismertek. Emiatt nem lehet 
eldönteni, hogy a csekély számú baszk-óibér szóegyezés talán a 
szókölcsönzés, vagy a szoros nyelvi kapcsolat eredménye-e. 

Komoly kutatók között a legelterjedtebb hipotézis, hogy a baszk nyelvnek 
nincsenek nyelvi rokonai, azaz elszigetelt nyelv. Ennek ellenére volt és van 
számos kísérlet arra, hogy a baszk nyelvet más nyelvekkel hozzák rokoni 
kapcsolatba. Nyilvánvalóan igen érdekes kérdés az, miképp lehetséges egy 
izolált nyelvi sziget az indoeurópai nyelvek közé beékelődve. R. P. G. Rijk 
(1992) lapidáris egyszerűséggel írja le az eddigi eredményeket: „A sok-sok tinta ellenére, melyet a genetikai rokonság 
bizonygatására használtak fel az elmúlt évszázadban, a kérdés még mindig tisztázatlan.”^ 19 ^ 



Baszk írások 


Rokonság 

Az ibér hipotézis 

Már Wilhelm von Humboldt és később Hugó Schuchardt is felállították a 19. században a baszk és az ibér nyelvek rokonságának 
hipotézisét.Az ibér (nem tévesztendő össze a keltibérrel, amely egy kelta, s így indoeurópai nyelv) egy nem indoeurópai nyelv 
az elő- és korai római kori Spanyolországban (i. e. 6.-1. század), amely előbb szórványosan görö g, később nagy terjedelemben egy 
saját - föníciai és görög befolyást mutató - ibér írásban maradt ránk számos feliraton és pénzérmén Spanyolországban, a Baleár- 
szigeteken és Dél-FranciaországbanJ 19 ^ Jóllehet, M. G. Morenonak 1922-24 között sikerült az ibér szótagírást megfejtenie, de az 
ibér szövegek alig voltak érthetőek^ 19 ! Ezek megértésében a baszk nyelv mindeddig semmilyen módon nem volt segítségre - az 
eredeti elvárásokkal szemben -, ami már magában is valószínűtlenné teszi a közelebbi rokonságot e két nyelv között.^ 19 1 Ennek 
ellenére néhány kutató továbbra is a baszk-ibér hipotézist képviseli, míg a többség ezt elutasítja.f 19 ^ Néhány ibér-baszk szóegyezés 
(pl. a baszk bizkar, „sziklafal”, argi, „világos”, ilun, „sötét”, iri, „város” szavaknál) megmagyarázható az óbaszk és az ibér nyelvek 
szoros kapcsolatával is.^ 19 ^ 

Afrikai rokonság 

Mások hasonlóságokat vélnek felfedezni a baszk és egyes afrikai nyelvek között. Nevezettek a berber (az afroázsiai nyelvek egyik 
alcsoportja), a nílusi-szaharai szonghai nyelvek, valamint a manda nyelvek csoportja, ami a niger-kongói nyelvek közé tartozik. E 
hipotézisek egyike sem tudott érvényre jutni, ezek nyelvtipológiai szempontból nagyon megkérelőjeIezhetőek j 19 ^ 

A kaukázusi hipotézis 

Az előző hipotézist hamar kiszorította a baszk-kaukázusi hipotézis, amely a baszkot a kaukázusi nyelvekkel vagy azok egy 
csoportjával hozta kapcsolatba.Kaukázusi nyelvek alatt olyan ősi nyelveket értünk, melyek sem az indoeurópai, sem a török, 
sem a sémi nyelvek közé nem sorolhatóak. Georgij Andrejevics Klimov, a kaukázusi nyelvek kutatója, a kaukázusi hipotézisek 
különféle szerzőivel szemben kritikával élt, és végül a teljes elutasításig jutott el (Klimov 1994). 

Klimov a baszk és a kaukázusi nyelvek rokonságát illető elutasításának fő érveid 21 ] 

■ Nem vették figyelembe a kaukázusi nyelvek (amelyek legalább három nyelvcsaládra tagolhatok) különböző 
genetikai egységeit. 

■ A baszkot szükség szerint a kereken 40 modern kaukázusi nyelv valamelyikével hasonlítják össze rekonstruált 
kaukázusi előnyelvek helyett. 

■ Hangmegfelelések a baszk nyelv és a kaukázusi nyelvek között ritkán jönnek létre a kaukázusi hipotézisen belül. 

■ Az érvelést erősen átitatja a n yelvt i pológia , így nincs nyelvészeti értelemben genetikai bizonyító ereje. 

■ Szemantikus anakronizmusokat vonnak be a bizonyításba (pl. felhasználják az összehasonlításban a vas 
feldolgozásának szavait, jóllehet legalább 5000 év választja el a baszk és a kaukázusi nyelveket egymástól, és 
akkoriban még nem volt vasfeldolgozás). 

■ indoeurópai jövevényszavakat vonnak be az összehasonlításba. 

Klimov végkövetkeztetése: „Kizárólag azok a nyelvkutatók vagy újságírók tartják fenn a baszk-kaukázusi tézist, akik a baszk és a 
kaukázusi nyelvek tényeivel nem ismerkedtek meg.” (Klimov, 1994).^ 21 1 


A dene-kaukázusi hipotézis 






















A legújabb kísérletek arra irányulnak, hogy a baszk nyelvet besorolják egy feltételezett európai-ázsiai-észak-amerikai 
makronyelvcsaládba, az ún. Dené-kaukázusi nyelvcsaládba.® J Ez a feltevés lényegében Szergej Anatoljevics Sztarosztyintól 
(1984) származik.®^ A baszk besorolása többek közt V. Csirikba (1985) javaslata volt.®] Az ő tézisük szerint a baszk az észak¬ 
kaukázusi, a sino-tibeti és az észak-amerikai na-dené-nyelvek rokonok. A dene-kaukázusi hipotézist ma még csak kevés kutató 
támogatja, így a baszk nyelv ide sorolása eddig teljesen homályban maradt.®1 

Vaszkón hipotézis 

Egy új és nagyon vitatott hipotézis szerint a vaszkón nyelv előfutára volt a baszknak (Hamel-Vennemann 2002).®] Az 
onomasztika (főnévkutatás) és a hidronímia (vízrajzi nevek kutatása) szerint ez a nyelv nagy területeken terjedt el Nyugat- és 
Észak-Európában, és benne még ma is sok előindoeurópai helynév és folyónév fordul elő. E tézis így szól: sok folyó és helynév 
szótöve megegyezik a baszk „víz”, „folyó”, „vízfolyás”, „völgy” és más jelentésű szavakkal.®] Csaknem valamennyi, a területet 
ismerő kutató elutasította ezt az alig igazolható kezdeményezést. 

Eredmény: a baszk elszigetelt nyelv. 

Le kell szögezni, hogy a mai napig nem sikerült bebizonyítani a baszk nyelv rokonságát egyetlen ma ismert nyelvvel vagy 
nyelvcsaláddal sem. A tudomány jelenlegi állása szerint a baszk tehát izolált nyelv.® 


Kölcsönhatások a szomszédos nyelvekkel 

Fonológia (hangtani hatások) 

Két szomszédos újlatin nyelv, a spanyol és még inkább az okcitán nyelv gascogne-i dialektusa (gascon) a latin szókezdő f-et h-ra 
redukálja, s ez a mai spanyol irodalmi nyelvben néma. Ezt a jelenséget hagyományosan a baszk nyelv befolyására vezetik vissza, 
azonban ez a kérdés meglehetősen vitatott.®] Összehasonlításképpen a spanyol Fuenterrabía helynév baszk megfelelője 
Hondarribia. 

■ latin filia, spanyol híja, gascon hilha, francia füle („leány”) 

■ latin farina, spanyol harina, gascon haría, francia faríné („liszt”) 

■ latin flóré, spanyol flór, gascon hlor, francia fleur („virág”) 

■ latin frigidus, spanyol frío, gascon hred, francia froid („hideg”) 

■ latin calefacere, spanyol (összetételekben:) calefac-, gascon cauhar, francia chauffer („fűteni”) 

További feltételezett hatás a kétfajta pergőhang megléte a baszk és a spanyol nyelvekben (ami szintén vitatott: a szakemberek egy 
része szerint ez már az Ibériai-félszigetre hozott latinban így volt, valószínűleg dél-itáliai hatásra®]), valamint az ún. protetikus 
magánhangzó az eredetileg r-rel kezdődő szó előtti 26 ] latin rota, spanyol rueda, baszk errata, gascon arroda, francia roue 
(„kerék”). 

Az egész Gascogne egykori baszk nyelvterületnek számít, és korábban állítólag Spanyolországban is nagyobb volt a baszk nyelv 
területe a mainál, ami helynevekben mutatkozik meg: pl. Val d’Aran (Aran-völgy, a baszk aran, „völgy” szóból). 


Szókincsbeli hatások 

A baszk nemcsak a morfoló giájában , hanem szókincsében is szembetűnő önállóságot őrzött meg a legkevesebb 2500 éve tartó, a 
környező indoeurópai nyelvek felől érkező nyomás ellenére. Mégis számos jövevényszava van a latinból és mindenekelőtt az 
újlatin nyelvekből. Néhány példa: 

■ errege < latin rege(m) (sp. rey), „király”; 

■ gorputz < latin corpus, „test”; 

■ unibertsitate < latin universitas, „egyetem”; 

■ denbora < latin tempóra, „idő”, >Í- 27 J 

■ errota < latin rota (sp. rueda), „kerék”; 

■ lege < latin lege(m) (sp. ley), „törvény”; 

■ eliza < latin ecclesia (sp. iglesia), „templom, egyház”; 

■ liburu < vulgáris latin libru(m) < latin liber (sp. libro), „könyv”; 

■ dorre < spanyol tőrre, „torony”; 

■ baké < latin pace(m), (sp. paz), „béke”; 

■ gaztelu < latin castellu(m) (sp. castillo), „vár (kastély)”; 

■ katu < latin cattu(s) (sp. gato), „macska”. 




Egy további jövevényszóréteg a kelta nyelvekből származik, mint: 

■ adar < kelta adarc, „kürt” (ez bizonytalan); 

■ hartz < kelta art, „medve”. 

Bár a baszk nyelvben számos lehetőség van származtatással®! új szavak képzésére, a modern technológiák szavainak bősége 
jövevényszóként került be a baszkba az angolból és az újlatin nyelvekből. Ezzel ellentétben csak igen kevés baszk szó lett 
jövevényszava a környező újlatin nyelveknek, mindenesetre a baszk család- és helynevek Spanyolországban és Latin-Amerikában 
egyaránt elterjedtek (pl. Bolivár, Echeverría és Guevara). 

Noha a szomszéd újlatin nyelvek befolyása a baszk nyelvre (különösen a szókészletre/ 27 ! de bizonyos fokig a fonológiára és a 
nyelvtanra is) sokkal erősebben érvényesült, a baszk is visszahatott ezekre a nyelvekre. Ez különösen a gasconra és az aragóniai 
nyelvre igaz, de valamivel kisebb mértékben a spanyol nyelvre is. Az aragóniai és a gascon dialektusok esetében ez kölcsönös 
szubsztrátum útján majd az ezt követő nyelvcsere révén az aquitaniai nyelvből vagy a baszkból a latin nyelvek irányában, a nyelv 
valamennyi rétegét érintve (beleértve a Pireneusok környéke helységneveit is) valósult meg/ 28 ! 

Noha számos, állítólag baszk eredetű szó kering a spanyol nyelvben (például anchoa, „szardella”, bizarro, „bizarr”, perro, „kutya” 
stb.), a legtöbbjük valójában újlatin átvétel vagy hangfestő szó, nem pedig baszk hatás.® Egy potenciális j övevényszó jelölt az 
ezker, amely régóta az iberoromán nyelvekben a „bal(oldal)”-t jelenti (spanyol izquierdo, portugál esquerdo, katalán esquerre 
stb.).®! 29 ! A szókezdő /r-/ hiánya a gasconban lehet a baszk befolyás következménye, de ez még nem bizonyított.® 

A baszk nyelv nyelvi struktúrája 


Morfológiai típusára nézve a baszk - a szomszédos újlatin, illetve indoeurópai nyelvektől - eltérően toldalékoló (agglutináló) 
nyelv, akárcsak az uráli vagy a török nyelvek; nincs benne nyelvtani nem, rendkívül formagazdag és komplikált igerendszere van 
egytől négy személyig ragozott igealakra (több személyű ragozás). A főnévragozás a szócsoport (szintagma) végére kerülő 
ragokkal valósul meg, ahogy a magyarban . 


Hangtan 

A magánha n gzók rendszerében három nyíltsági fok lelhető fel, a hosszúság megkülönböztetése nem ismert. A batua 
magánhangzórendszere egyszerű: /a, e, i, o, u/./® 

A mássalhangzókat a következő táblázat mutatja be. 



labiális 

dentális 

dorzoalveoláris 

apikoalveoláris 

posztalveoláris 

palatális 

veláris 

glottális 

zöngétlen zárhang, 
affrikáta 

P 

t 

ts(tz) 

te (ts) 

í (tx) 

(c) (tt) 

k 


zöngés zárhang 

b 

d 




(f) (dd) 

§ 


réshang 

(f) 


s(z) 

£ (s) 

J (X) 


j/3/x 

Ü) 

h 

orrhang 

m 

n 




p (-in, h) 



pergőhang 




r (rr) 





legyintőhang 




r (r) 





oldalréshang 




1 


A (-il, II) 




A hangok a Nemzetközi fonetikai ábécé (IPA) jelöléseivel vannak megadva, mellettük zárójelben a baszk helyesírási alak szerepel, 
ha az az IPA-jeltől eltér. A zárójelben lévő hangok ritkán használatosak, így /f/ csak jövevényszavakban/ 30 ! / c> j/ pedig csak 
különös kontextusokban fordul elő (pl. becenevek), a /J-/ majdnem mindig az /n/ hangkörnyezettől függő variánsaként írható le. 
Bár a /h/-t - az újlatin nyelvek hatására - sokan nem ejtik, elméletileg itt egy baszk hangról van szó. 


Az írás rendszere 

A baszkot a latin ábécé betűivel írják, melyhez még hozzájön az n és néha a g és az ü betű. Nem használják a Cc, Qq, Vv, Ww, Yy 
betűket, csak idegen szavakban; ennek ellenére, az alkalmazott baszk ábécé, amelyet a Baszk Akadémia (Euskaltzaindia) vezetett 
be, tartalmazza ezeket a betűket is/ 31 ! Az így véglegesített baszk ábécé az alábbi: 

Aa Bb Cc Dd Ee Ff Gg Hh li Jj Kk Ll Mm Nn Nn Oo Pp Qq Rr Ss Tt Uu Vv Ww Xx Yy Zz. 






A betűk többségét ugyanúgy ejtjük, mint a magyarban. A magyar olvasattól eltérő betűk és 
betűkapcsolatok megközelítő kiejtése az alábbi: 

■ dd - magyar gy; csak hangutánzó, hangfestő szavakban, becenevekben fordul 
elő; 

■ h - nyelvjárástól függően, magyar h, vagy néma; 

■ j - nyelvjárástól függően lehet magyar j~gy, vagy eh (mint a technika szóban), 
ahogyan a spanyolban; 

■ ts, tx - magyar cs; 

■ tt - magyar ty; csak hangutánzó, hangfestő szavakban, becenevekben fordul 
elő; 

■ tz - magyar c; 

■ x - magyar s (az s-sel jelölt hangnál kicsit hátrébb képzett); 

■ z - magyar sz. 

Egyes fonémákat digráfok (dd, ll, rr, ts, tt, tx, tz) jelölnek. Minden betű és digráf egy-egy 
önálló fonémát képvisel. A fő kivételt képezi az / vagy n betűket megelőző i, mely a 
legtöbb dialektusban pala tizálja a hangzásukat /Á/-re és /p/-re változtatva, akkor is, ha ezek 
nem írottak. így például az Ikurrina írható Ikurrinaként is (hangzása azonos marad), míg az 
Ainhoa név megköveteli a néma h- 1, így jelezve az n palatizálásának elmaradását. 



A baszk írás példája egy sírkövön 


A h az újlatin nyelvek hatására a legtöbb nyelvterületi egységben néma, de északkeleten sok helyen ejtik. Ez a fő oka a betű 
létének a baszk ábécében. Ennek elfogadása éles viták tárgya volt a nyelv egységesítésekor, mivel a legelterjedtebb dialektust 
beszélőknek meg kellett tanulniuk, hová kell kitenniük a néma h-kat. 


SBDEFGHiKLtt 

KNOPRJTÜXZ 

Az ábécé betűi egy baszk típusú 
betűkészletben 


Sabino Arana (1865-1903) helyesírási útmutatójában, ll és rr helyett sorrendben l és r 
szerepel. 

A tipikus baszk írásmód néha feliratokban jelenik meg. Ez a kő- és fametszők munkáiból 
származik, és a vastag serif jellemzi. 


A főnevek alaktana 


A baszk nyelv ergatív 

Ergativitása annyit jelent, hogy a tárgyas igék mellett fellép egy külön eset, az ergativus , amely a cselekvés végrehajtójára, 
alanyára utal. (A mellette abszolút esetben álló főnév ilyenkor a mondat tárgya.) 

Ezzel szemben a tárgyatlan ige alanyának esete az absolutivus. Az ergativust a baszk nyelvben az -(e)k rag jelöli. Az 
absolutivusnak nincs ragja, ez a főnevek alapformája. A magyarral és az ismertebb nyelvekkel ellentétben tehát a baszk nem alanyt 
és tárgyat különböztet meg a mondatban, hanem az „aktív”, illetve „passzív szereplőt”. 

■ Jón dator, „János jön” (tárgyatlan, Jón absolutivusban áll itt); 

■ Jonek ardoa dakar, „János bort (ardo) hoz” (tárgyas, Jón ergativusban áll, ardo mint tárgy absolutivusban); 

■ Óinakzerbitzatzen du eskua, „A láb (oina) szolgálja a kezet (eskua)”; 

■ eta eskuak oina, „és a kéz a lábat”. 


Transznumerális, egyes és többes szám 

A főnévnek alapformája egyszerre egyes számú és többes számú, azaz nem tesz különbséget számban (transznumerális). 
Abszolutívuszban (lásd fenn) ezek a formák vannak: 


Szám 

Forma 

Fordítása 

abszolutívusz transznumerális 

katu 

„macska” 

abszolutívusz egyes szám 

katu-a 

„a/egy macska” 

abszolutívusz többes szám 

katu-ak 

„(a) macskák” 


A transznumerális alapformát néha „határozatlannak” is nevezik J 33 l 
















Ez nem speciális határozatlan forma, hanem sokkal inkább egy, a nyelvtani számtól elvonatkoztató forma. így a „határozott” a nem 
transznumerális formák nem egészen pontos neve, annak ellenére, hogy nagyon elterjedt. Néhány nyelvtudós ezért inkább az 
individualizált jelzőt használja. A mintamondat: Garfield katua da. 'Garfield egy macska.' világosan mutatja, hogy itt nem 
határozott alakról van szó. 


Esetek képzése 


A baszk az eseteket ragok segítségével fejezi ki, ugyanúgy mint a magyar. Ha főnévi szerkezetben egy dolgot, 
fogalmat több főnév és melléknév együttese fejezi ki, akkor a rag a baszkban is az utolsó főnévhez járul. 


Ugyanolyan gazdaságos nyelv tehát, mint a magyar. 


i - 

Í34] 


Tiszta formában a tulajdonneveknél és a transznumerális formáknál maradtak fenn a baszk ragok. Egyes számban a ragokat egy - 
a(-) jel köti a tőhöz, a többes számnál többnyire kiesik a ragot bevezető -r-. A baszk nyelv sem ismer nyelvtani nemet.t 34 ' A 
következő táblázat áttekintést ad a nem rendhagyó főnévragozásról. Becslés szerint egy főnév (melynek két szintű nyelvi 
rekurziója van) 458 683 esettel rendelkezhet.t 35 " 

Az esetek és a nekik megfelelő ragok 33 ' 4 ' i7 ' 



Élettelen 

Élő 


Eset 

transznumerális 

egyes 

szám 

többes 

szám 

transznumerális 

egyes szám 

többes 

szám 

Jelentés 

absolutivus 

- 

-a 

-ak 




(lásd fenn) 

ergativus 

~([r]e)k 

-ak 

-ek 




(lásd fenn) 

dativus 

-(r)i 

-ári 

-ei 




-nak, -nek 

genitivus 

~(r)en 

-aren 

-en 




-nak a(z), -nek 
a(z) 

benefactivus 

-(r)rentzat 

-arentzat 

-entzat 

mint az élettelen 


javára 

comitativus 

-(r)ekin 

-arekin 

-ekin 




-val, -vei [együtt] 
(társhatározó) 

causativus' 38 " 

~([r]e)ngatik 

a(ren)gatik 

-engatik 




-ért, miatt 
(okhatározó) 

instrumentális 

-(e)z, -(e)taz 

-az 

-ez 




-val, -vei 

(eszközhatározó) 

inessivus 

-([r]e)tan 



-(r)engan 





-([r]e)n 

(tulajdonneveknél) 

-(e)an 

-etan 

-([r]en)gan 

(tulajdonneveknél) 

-a(ren)gan 

-engan 

-bán, -ben 

allativus 

-(e)tara 

-([r]e)ra 

(tulajdonneveknél) 

~(e)ra 

-etara 

-(r)engana 

-([r]en)gana 

(tulajdonneveknél) 

-a(ren)gana 

-engana 

-hoz, -hez, -höz 

ablativus 

-(e)tatik 

(/r/e)f/7c(tulajdonneveknél) 

-(e)tik 

-etatik 

-(r)engandik 

-([r]en)gandik 

(tulajdonneveknél) 

-a(ren)gandlk 

-engandik 

-tói, -tői; 
keresztül 

directivus 

-([e]ta)rantz 

-([r]e)rantz 

(tulajdonneveknél) 

-(e)rantz 

etarantz 

-([r]en)ganantz 

a(ren)ganantz 

enganantz 

arra, -felé 

terminativus 

~([e]ta)taraino 

-([r]e)raino 

(tulajdonneveknél) 

-(e)raino 

etaraino 

-(r)enganalno 

-([r]en)ganaino 

(tulajdonneveknél) 

a(ren)ganaino 

enganaino 

-ig 

separativus 

-(e)tako 

~([r]e)ko 

(tulajdonneveknél) 

-(e)ko 

-etako 

- 

-ból, -bői 

prolativus 

-tzat 

- 

- 

-tzat 

- 

- 

-nak/-nek látszó 

partitivus 

-(r)ik 

- 

- 

-(r)lk 

- 

- 

egyik sem / 
valamelyik 


A mássalhangzóra végződő főneveknél a ragozás csak kevéssé különböző: a ragot bevezető -r kiesik a transznumerális formáknál, 
néhány ragot az -e- kötőhang köti a főnévhez. A separativus ragja -1-re, ill. -n-re végződő szavakban -go: Irungo udaletxea, „az 
iruni városháza” (Irunból való torony); Babelgo dorre, „Bábel tornya” (hasonlóan). Itt az eset melléknév képzését szolgálja.' 39 ' 


Személyes névmások 




Eset 

én 

te 

ő 

mi 

Ön(ök) 

ti 

ők 

absolutivus [ 40 1 

ni 

hi 

hura 

gu 

zu 

zuek 

haiek 

ergativus 

nik 

hik 

hark 

guk 

zuk 

zuek 

haiek 

dativus 

niri 

hiri 

hari 

guri 

zűri 

zuei 

haiei 

genitivus 

nire 

hire 

haren 

gure 

zure 

zuen 

haien 

benefactivus 

niretzat 

hiretzat 

harentzat 

guretzat 

zuretzat 

zuentzat 

haientzat 

comitativus 

nirekin 

hirekin 

harekin 

gurekin 

zurekin 

zuekin 

haiekin 

instrumentális 

nitaz 

hitaz 

hartaz 

gutaz 

zutaz 

zuetaz 

haietaz 


Főnévi szerkezetek 

A ragot többtagú jelzős szerkezetnél csak az utolsó szó kapja, ahogy a magyarban. Az ezt megelőzők változatlanul maradnak. A 
határozók és jelzők (a magyarral ellentétben) a főnevet követik .' 41 ' A bat („egy”) egyszerre számnév és határozatlan névelő, s a 
jelzős szerkezet végén áll. 


Példák 


Baszk 

Magyar 

asto txuri bat 

„egy fehér (txuri) szamár (asto)” 

katu beltz batengatik 

„egy fekete (beltz) macska (katu) miatt” 

etxea ederra 

„a szép (eder) ház (etxe)" 

gure ahuntz politak 

„a mi (gure) szép (polit) kecskéink (ahuntz)” 

zahagi berrietan 

„az új (berri) (bor-)szivornya (zahagi)” 


Számnevek 

A baszk nyelv húszas számrendszert alkalmaz: pl. 40 = 2x20, 60 = 3 X 20, 80 = 4x20, 90 = 4x20+10. A húsz többszöröseit követő 
maradékok hasonlóak a francia és a bretoni nyelvekben J 42 l 


1 

bat 

11 

hamaika 

10 

hamar 

2 

bi 

12 

hamabi 

20 

hogei 

3 

hiru 

13 

hamahiru 

30 

hogeita hamar 

4 

lau 

14 

hamalau 

40 

berrogei 

5 

bőst 

15 

hamabost 

50 

berrogeita hamar 

6 

sei 

16 

hamasei 

60 

hirurogei 

7 

zazpi 

17 

hamazazpi 

70 

hirurogeita hamar 

8 

zortzi 

18 

hemezortzi 

80 

laurogei 

9 

bederatzi 

19 

hemeretzi 

90 

laurogeita hamar 

10 

hamar 

20 

hogei 

100 

ehun 


Az igék ragozása 

Míg a sok eset ellenére a főnevek ragozása áttekinthető, addig az igéké egyenesen hírhedt a rendkívül gazdag és komplikált formák 
miatt. Koldo Michelena így jellemzi a baszk igék ragozását: „egyesek szerint a kollektív szellem tökéletes műve, amely csupán 
azért nem került be a világ hét csodája közé, mert nem anyagszerű; mások szerint viszont éppen bonyolultsága miatt nehézkes és 
használhatatlan eszköz”.t 43 ] A 18. század nyelvészei nem kevesebb mint 30 952 alakját számlálták meg egy és ugyanazon igének. 
Ennek okai a következők: a baszk ragozott formák nemcsak a cselekvő személyét jelölik, hanem ezt kiegészítőig az ige 
tárgyához, a részeshatározójához, sőt sokszor a megszólított személyhez is igazodnak. Morvay Károly, a baszk nyelv magyar 
kutatóinak egyike arra utal e kérdésben, hogy az igealakok főleg a személyes névmásokból építkeznek, s ez némileg megkönnyíti a 
nyelvtanulók dolgát.t 43 " 


Álljon itt az ukan birtoklást jelölő ige jelen idejének néhány alakja: 






Baszk 

Fordítása 

Alany 

Tárgy 

Részes határozó 

du 

az övé 

E/3 

E/3 

- 

gaitu 

az övé vagyunk 

E/3 

T/l 

- 

zaitugu 

Ön a miénk 

T/l 

E/2 

- 

diót 

enyém az ő számára 

E/l 

E/3 

E/3 

dizut 

enyém az Ön számára 

E/l 

E/3 

E/2 

dizkizut 

enyémek az Ön számára 

E/l 

T/3 

E/2 

dizkigute 

az övék a mi számunkra 

E/3 

T/3 

T/l 


Azonnal látható, hogy mekkora formagazdagságra vezet az igeragozás hármas jelzőrendszere. Egy valóban áttekinthető ábrának 
háromdimenziósnak kellene lennie, t 44 ! 

Egyszerű igeragozás 

A baszk nyelvtan megkülönböztet egy ún. egyszerű (vagy szintetikus) igeragozást, melynél a formákat az igetőből közvetlenül 
képezi (mint a magyar „szereti”) és egy összetett (vagy analitikus) igeragozást segédigékkel (mint valaha a magyar régmúlt 
„szeretett vala”). 

Az ún. egyszerű igeragozást csak a leggyakoribb igék kis csoportjában találjuk megJ 45 ! Ilyenek az izan, „lenni”; ukan J 46 ] a 
birtoklás igéje; egon, „lenni”; etorri, „jönni”; joan, (adott cél felé) „menni”; ibili, „megkerülni”; eduki, „birtokolni, tartani”; jakin, 
„tudni” és esan, „mondani”. Az irodalmi baszk nyelvben még további igék kapnak egyszerű ragozást, például az ekarri, „hozni”, 
erabili, „használni”, eraman, „hordani”, etzan, „feküdni”, iraun, „tartani” (időben). A korábbi nyelvi fázisokban az egyszerűen 
ragozott igék nagyobb számban voltak jelen. A 16. századi írásos emlékekben mintegy ötven ilyen ige van. Ma ezek az emelt 
stílusú közlés eszközei.f 44 l Minden más igének összetett a ragozása. Az egyszerű igeragozásnak ma már csak két ideje van, a jelen 
idő és a múlt idő. Van benne felszólító mód is. 

Például az ekarri, „hozni ”ige alannyal, tárggyal, illetve részeshatározóval történő ragozását szemlélteti az alábbi táblázat^ 47 ! 


Baszk 

Fordítása 

Alany 

Tárgy 

Részeshatározó 

dakart 

hozom azt 

E/l 

E/3 

- 

dakark 

hozod azt 

E/2 

E/3 

- 

dakar 

hozza azt 

E/3 

E/3 

- 

dakarte 

hozzák azt 

T/3 

E/3 

- 

dakartza 

hozza azokat 

T/3 

T/3 

- 

nakar 

hoz engem 

E/3 

E/l 

- 

hakar 

hoz téged 

E/3 

E/2 

- 

dakarkiote 

hozzák azt neki 

T/3 

E/3 

E/3 

dakarzkiote 

hozzák azokat neki 

T/3 

T/3 

E/3 


A gyakran használt segédige, az ukan (ugyanaz a szerepe, mint az angolban a have, a németben a habén, a spanyolban az haber 
segédigéknek) az „azt” tárggyal (E/3) és változó részeshatározóval áll a következő táblázatban: ^ 47 ^ 


Részeshatározó 


Alany 

nincs 

E/l 

E/2 (te) 

E/3 

T/l 

E/2 (Ön) 

T/2 

T/3 

E/l 

dut 

- 

diát / dinat 

diót 

- 

dizut 

dizuet 

diet 

E/2 (te) 

duk/n 

didak/n 

- 

diok/n 

diguk/n 

- 

- 

diek/n 

E/3 

du 

dit 

dik/n 

dió 

digu 

dizu 

dizue 

die 

T/l 

dugu 

- 

diagu /dinagu 

diogu 

- 

dizugu 

dizuegu 

diegu 

E/2 (Ön) 

duzu 

didazu 

- 

diozu 

diguzu 

- 

- 

diezu 

T/2 

duzue 

didazue 

- 

diozue 

diguzue 

- 

- 

diezue 

T/3 

dute 

didate 

diate / dinate 

diote 

digute 

dizute 

dizuete 

diete 






Példaként a diguzue jelentése: „nektek van a mi számunkra”. A megfelelő tárgy a többes szám 3. személyben azoknál az alakoknál, 
melyek a „kinek?” kérdésre adnak választ, a -zki- közvetlenül az első szótag után (di-) történő betoldásával jön létre; például 
dizkiot, „nekem vannak azok az ő számára”, de: diót, „nekem van az az ő számára”. Mint látjuk, ebben a sémában nincsenek 
visszaható alakok. A baszk nyelvben a visszaható ragozást körülírással képzikJ 47 ^ 

Összetett igeragozás 

Az összetett igeragozást 48 ^ 49 ^ képzésekor az ige egyik alapformáját veszik valamely segédige (izan, ukan, edin vagy ezan) 
valamely szintetikus alakjával. Alapformán magát az igetövet, a befejezett melléknévi igenevet (participium perfectum)„a jövő 
idejű melléknévi igenevet (participium futurum) és a határozói igenevet értjük. Tárgyas igéknél az ukan és ezan, míg 
tárgyatlanoknál izan és edin a segédigék. (Az összetett igeragozás részletes tárgyalását lásd a felsorolt irodalomjegyzékben.) 

A baszk nyelv kutatói 


Az első jelentős baszk nyelvtant Manuel Larramendi írta spanyol nyelven: El imposible vencido (A legyőzött lehetetlen) címmel 
1729-ben, továbbá Louis-Lucien Bonaparte kutatási eredményei franciául jelentek meg 1877-ben.t 18 ] 

1866-ban jelent meg Ribáry Ferenc munkája a Nyelvtudományi Közleményekben, Budapesten , ő az első ismert magyar kutatója a 
nyelvnek. Majd 1877-ben jelent meg a Baszk nyelvtana Párizsban, francia fordításban, ezt követően 140 évvel később jelent meg 
Morvay Károly baszk nyelvtana, amelyre ez a szócikk többször hivatkozik.^ 18 ] 

A 20. századból a nyelvet kutatók közül a legismertebbek betűrendben: Resurrección M a de Azkue, lulio Caro Baroja, Jósé Miguel 
de Barandiaran, René Lafon, Pierre Lafitte, Antonio Tovar, Koldo Mitxelena (Luis Michelena), Frederico Kmtwig, Jacques 
Alliéres, Txillardegi (Jósé Luis Álvarez EmperanzajJ 18 ] 

Néhány jelenlegi, kiemelkedő kutatót is meg lehet említeni: Miren Azkarate, Patxi Goenaga, Xabier Kintana, Henriké Knörr, Ibon 
SarasolaJ 18 ] 

Nyelvi példa 

Idézet a baszk nyelvű Wikipédia Euskara című cikkéből, felolvassa Unai Fernandez de Betono: 

0:00 


(baszkul) Iberiar Penintsulan bizirik dirauen erromatarren aurreko hizkuntza bakarra da euskara. 
Gutxitze prozesu gogorra jasan du, etenik gabe lurraldeak eta hiztunak galduz. Nafarroa Garaian bereziki, 
prozesu hori nabarmena da. XIX. mendearen bukaeran eta XX. mendearen hasieran, hainbat intelektual eta 
politikariren eraginez (Arturo Kanpion, Sabino Arana...) nolabait biziberritu zen, abertzaletasunari estuki 
loturik. Frankismoan (1936-1977) jazarpen latza pairatu ondoren, XX. mendearen erdialdetik aurrera hasi 
da indartzen, idatzizko estandarizazioari dagokionean, batez ere. 

(spanyolul) «El euskera es la única lengua prerromana que pervive en la península ibérica. Eta sufrido un duro 
retroceso y una pérdida constante en cuanto al territorio y número de hablantes. Dicho proceso es especialmente 
palpable en la Alta Navarra. A finales dél siglo XIX y principios dél XX, y gracias al impulso de varios 
intelectuales y políticos (Arturo Kanpion, Sabino Arana), experimentó cierto florecimiento, estrechamente 
relacionado con el nacionalismo vasco. Tras sufrir una gran persecución y acoso durante el Franquismo (1936- 
1977), ha comenzado a fortalecerse durante la segunda mitad dél siglo XX, sobre todo en lo que a la 
estandarización escrita se refiere». 

(magyarul) „Az Ibériai-félsziget egyeben máig fennmaradt preromán nyelve a baszk. Mára erősen visszaszorult, 
területe és a beszélők száma tekintetében folyamatosan veszteséget szenvedett. Az említett folyamat 
különösképpen Felső-Navarra területén a legkézzelfoghatóbb. A 19. század végén és a 20. század elején, 
köszönhetően számos értelmiségi és politikus (Arturo Kanpion, Sabino Arana stb.) ösztönzésének, egyfajta 
fellendülést élt, szoros összefüggésben a baszk nacionalizmussal. A Franco-korszak alatt (1936-1977) szenvedett 
nagy üldözését követően kezdett el megerősödni a 20. század második felében, mindenekelőtt ami az írott nyelv 
sztenderdizációját illeti.” 

A baszk nyelv nemzetközi napja 


























Hivatalosan december 3. a baszk nyelv nemzetközi napja (Euskaraen Nazioarteko Eguna) melynek célja, hogy a nyelv 
fennmaradhasson, és minél többen beszélhessék ezt az ősi nyelvet. Ilyenkor a baszk közösségek különböző rendezvényekkel hívják 
fel a nemzetközi közvélemény figyelmét a nyelvükre és kultúrájukra_ 1501f5nf521 

